เป็นผู้หญิงค่ะมีขนดกมากทั้งที่แขนหลังหน้าท้องแล้วก็ขาค่ะ เสียงก็ห้าว บ่ากว้างควรทำยังไงคะ
สวัสดีค่ะ ภาวะขนดกในเพศหญิง เป็นภาวะที่มีขนขึ้นตามร่างกายมากผิดปกติ โดยมักปรากฏตามใบหน้า คอ หลัง หรือต้นขา ซึ่งอาจเป็นผลมาจากหลายสาเหตุ เช่น ฮอร์โมนนั่นคือมีฮอร์โมนเพศชายมากเกินไป การใช้ยา น้ำหนักตัว หรือเป็นพันธุกรรมที่มีขนดกอยู่แล้ว เป็นต้นโดยถ้ามีขนดกตามบริเวณแขน หน้าท้อง เสียงห้าวขึ้น อาจบ่งบอกถึงการมีฮอร์โมนเพศชายมากผิดปกติ ที่ควรไปพบแพทย์เพื่อตรวจเพิ่มเติม โดยสาเหตุหลักที่ทำให้ฮอร์โมนในร่างกายไม่สมดุลอาจเกิดจาก เรื่องของถุงน้ำหลายใบในรังไข่ หรือการที่รับประทานยาที่มีส่วนประกอบของฮอร์โมนเพศชาย แพทย์จะซักประวัติ ตรวจร่างกาย และอาจต้องอัลตราซาวน์หน้าท้องดูถุงน้ำในรังไข่ร่วมด้วยเบื้องต้นไม่แนะนำให้ซื้อยาฮอร์โมนใดๆมาใช้เอง เพราะอาจมีผลเสียในระยะยาว และถ้าจำเป็นต้องใช้ กรณีมีความผิดปกติของฮอร์โมนเพศจริงๆ ควรจะพบแพทย์เพื่อตรวจยืนยันการวินิจฉัยและใช้ยาภายใต้การดูแลของแพทย์